100 ദിനം, 310 വീടുകള് കണ്ണൂര്: എല്ലാവരെയും ഉള്ക്കൊള്ളുന്ന നവകേരളം പദ്ധതിയുടെ ഉത്തമ ഉദാഹരണമാണ് ലൈഫ് പദ്ധതിയെന്നും കേരള ചരിത്രത്തിലെ സമാനതകളില്ലാത്ത പാര്പ്പിട പദ്ധതിയാണിതെന്നും മുഖ്യമന്ത്രി പിണറായി വിജയന് പറഞ്ഞു. നൂറുദിന കര്മ്മ പദ്ധതിയില് ഉള്പ്പെടുത്തി സംസ്ഥാനത്ത് പൂര്ത്തീകരിച്ച 12,067 വീടുകളുടെ താക്കോല് കൈമാറ്റ ചടങ്ങ് ഉദ്ഘാടനം ചെയ്യുകയായിരുന്നു മുഖ്യമന്ത്രി. ജില്ലയില് ലൈഫ് മിഷന് പദ്ധതിയില് നൂറു ദിനം കൊണ്ട് പൂര്ത്തീകരിച്ച 310 വീടുകളുടെ പ്രഖ്യാപനമാണ് ഇന്നലെ നടന്നത്. ജില്ലയില് 40ലേറെ തദ്ദേശ സ്ഥാപനങ്ങളില് താക്കോല്ദാനം നടന്നു. പദ്ധതിയിലൂടെ ജില്ലയില് മൂന്നു ഘട്ടത്തിലായി 10,306 വീടുകളാണ് പൂര്ത്തീകരിച്ചത്. ഭൂരഹിത ഭവനരഹിതര്ക്ക് ഭവനനിര്മ്മാണം ഉറപ്പാക്കുന്ന മൂന്നാം ഘട്ടത്തില് ഭൂമി ലഭിച്ച ഗുണഭോക്താക്കള് തദ്ദേശഭരണസ്ഥാപനങ്ങളുമായി കരാറില് ഏര്പ്പെട്ട് ഭവനനിര്മ്മാണം ആരംഭിച്ചിട്ടുണ്ട്. ചിറക്കല് ഗ്രാമപഞ്ചായത്തില് നടന്ന പരിപാടി കെ.വി സുമേഷ് എം.എല്.എ ഉദ്ഘാടനം ചെയ്തു. ഗ്രാമ പഞ്ചായത്ത് പ്രസിഡന്റ് പി. ശ്രുതി അദ്ധ്യക്ഷത വഹിച്ചു. ജില്ലാ പഞ്ചായത്ത് പ്രസിഡന്റ് പി.പി ദിവ്യ, വൈസ് പ്രസിഡന്റ് പി. അനില്കുമാര് തുടങ്ങിയവര് പങ്കെടുത്തു. മുണ്ടേരി ഗ്രാമപഞ്ചായത്തില് രാമചന്ദ്രന് കടന്നള്ളി എംഎല്എ ഉദ്ഘാടനം ചെയ്തു. പഞ്ചായത്ത് പ്രസിഡന്റ് എ. അനിഷ അദ്ധ്യക്ഷത വഹിച്ചു. പയ്യന്നൂര് നഗരസഭാ ഹാളില് ടി.ഐ മധുസൂദനന് എം.എല്.എ ഉദ്ഘാടനം ചെയ്തു. നഗരസഭ അധ്യക്ഷ കെ.വി ലളിത അദ്ധ്യക്ഷത വഹിച്ചു. കൂത്തുപറമ്ബ് വി.കെ.സി ഹാളില് നടന്ന പരിപാടി കെ.പി മോഹനന് എം.എല്.എ ഉദ്ഘാടനം ചെയ്തു. നഗരസഭ അധ്യക്ഷ വി. സുജാത അധ്യക്ഷയായി. പാപ്പിനിശ്ശേരി ഗ്രാമപഞ്ചായത്തില് പൂര്ത്തീകരിച്ച വീടുകളുടെ താക്കോല് വിതരണം പഞ്ചായത്ത് പ്രസിഡന്റ് എ.വി. സുശീല നിര്വ്വഹിച്ചു. ക്ഷേമകാര്യ സ്റ്റാന്ഡിംഗ് കമ്മിറ്റി ചെയര്മാന് ടി.കെ. പ്രമോദ് അദ്ധ്യക്ഷത വഹിച്ചു. ചിറ്റാരിപ്പറമ്ബ് ഗ്രാമപഞ്ചായത്തില് നടന്ന പരിപാടി കെ കെ ശൈലജ എം.എല്.എ ഓണ്ലൈനായി ഉദ്ഘാടനം ചെയ്തു. ജില്ലാ പഞ്ചായത്ത് സ്ഥിരം സമിതി അധ്യക്ഷ യു.പി ശോഭ താക്കോല്ദാനം നിര്വഹിച്ചു. പഞ്ചായത്ത് പ്രസിഡന്റ് വി. ബാലന് അധ്യക്ഷനായി. കണ്ണപുരം ഗ്രാമപഞ്ചായത്തില് നടന്ന പരിപാടി എം. വിജിന് എം.എല്.എ ഉദ്ഘാടനം ചെയ്തു. പഞ്ചായത്ത് പ്രഡിഡന്റ് കെ. രതി അധ്യക്ഷയായി. തലശ്ശേരി നഗരസഭയില് നടന്ന പരിപാടി നഗരസഭ അധ്യക്ഷ കെ.എം ജമുനാറാണി ഉദ്ഘാടനം ചെയ്തു.